বোয়েতা ডিপেনার
হেনড্রিক হিউম্যান ডিপেনার (ইংরেজি: Boeta Dippenaar; জন্ম: ১৪ জুন, ১৯৭৭) কেপ প্রদেশের কিম্বার্লিতে জন্মগ্রহণকারী দক্ষিণ আফ্রিকার সাবেক আন্তর্জাতিক ক্রিকেটার। সচরাচর তিনি বোয়েতা ডিপেনার নামে পরিচিত। দক্ষিণ আফ্রিকা ক্রিকেট দলের হয়ে টেস্ট ও একদিনের আন্তর্জাতিকে অংশ নিয়েছেন। এছাড়াও, এসিএ আফ্রিকান একাদশ একদিনের আন্তর্জাতিক ক্রিকেট দলেও খেলেছেন তিনি। প্রধানত বিশেষজ্ঞ ব্যাটসম্যান হিসেবেই দলে ভূমিকা ছিল তার। টেস্ট ক্রিকেটে শুরু থেকে সপ্তম স্থান পর্যন্ত বিভিন্ন অবস্থানে ব্যাটিংয়ে নেমেছেন। এছাড়াও, দলের প্রয়োজনে মাঝেমাঝে ডানহাতে অফ ব্রেক বোলিং করেছেন।